钦定古今图书集成/明伦汇编/官常典/第748卷 > 关永杰 侯君擢 崔泌之 王受爵 龚作
## 钦定古今图书集成/明伦汇编/官常典/第748卷 > 关永杰 侯君擢 崔泌之 王受爵 龚作

梅

按《明外史忠义传》：“永杰字人孟，巩昌卫人，世官百户。
永杰好读书，每遇忠义事，辄书之壁，状貌奇伟，类世
人所绘壮缪侯像。崇祯四年，会试入都，与侪辈游壮
缪祠，有道士前曰：‘昨梦神告吾，后人当有登第者，后
且继我忠义，可语之’。永杰愕然，颇自喜。已果登第，授
开封推官，强直不阿，摄府事，兴利去患，民畏爱之。以”
忧归，起官绍兴，迁兵部主事。督师杨嗣昌荐其才，请
用之军前，乃擢睢陈兵备佥事，驻陈州。陈故贼冲，岁
被蹂躙。永杰遣其妻归，日夜为儆备。十五年二月，李
自成数十万众来攻，永杰与知州侯君擢、乡官崔泌
之等率士民分堞守。贼遣使说降，斩其头，悬之城上。
贼怒，攻破之。永杰格杀数贼，身中数刃，大骂而死。君
擢，字际明，成安人，起家举人。城围时，身先士卒，运木
石击贼，城濠皆满。后被缚，骂不绝口死。泌之，鹿邑人。
家陈州。举进士，授雄县知县，调清苑。性豪宕不羁，而
在官多所建竖。崇祯初，清苑旧令黄宗昌为御史，尝
劾周延儒。延儒嘱保定知府史躬盛摭其罪。躬盛以
嘱泌之，泌之曰：“杀人以媚人，可乎？”躬盛怒。会泌之迁
户部主事，躬盛谓其侵隐钱谷三万，不听。行御史行
部至，泌之突前与《躬盛》角。御史以闻，下狱遣戍。久之，
释还。至是遭变，用铁杖毙贼数人，自刭死。举人王受
爵，亦击杀数贼，大骂死。有龚作梅者，年十七，父母俱
亡，殡于舍。贼火民居，作梅跪柩前焚死。久之，赠永杰
光禄卿，君擢右参议，泌之复故官，受爵宛平知县。